pythainlp/thai-wiki-dataset-v3 huggingface dataset:
เบิร์กลีย์โอเพนอินฟราสตรักเชอร์ฟอร์เน็ตเวิร์กคอมพิวติง

เบิร์กลีย์โอเพนอินฟราสตรักเชอร์ฟอร์เน็ตเวิร์กคอมพิวติง (Berkeley Open Infrastructure for Network Computing หรือ BOINC) เป็นซอฟต์แวร์โครงสร้างพื้นฐานสำหรับการสร้างโครงการ Distributed Computing สำหรับงานวิจัยที่ต้องใช้การประมวลผลข้อมูลจำนวนมาก แต่แทนที่ผู้วิจัยจะต้องลงทุนซื้อเครื่องซูเปอร์คอมพิวเตอร์ ก็หันมาใช้ระบบ Grid Computing บนอินเทอร์เน็ต และอาศัยการคำนวณโดยเครื่องคอมพิวเตอร์ของผู้ใช้อาสาสมัครตามบ้านแทน
BOINC พัฒนาขึ้นโดยทีมงานจาก มหาวิทยาลัยแคลิฟอร์เนีย เบิร์กลีย์ นำโดย ดร. เดวิด แอนเดอร์สัน ผู้อำนวยการโครงการ และผู้พัฒนา SETI@home เมื่อ พ.ศ. 2542 โดยปรับปรุงความสามารถให้เป็นระบบที่เปิดกว้างขึ้น สามารถประยุกต์ไปใช้งานกับโครงการอื่นได้ นอกเหนือจากโครงการ เซติ
BOINC ได้รับการบันทึกว่า สามารถประมวลผลได้ 615 TeraFLOPS ด้วยจำนวนผู้ใช้ ประมาณ 4.75 แสนเครื่อง (9 ก.ย. 49)  เปรียบเทียบกับ Blue Gene ซูเปอร์คอมพิวเตอร์ที่เร็วที่สุดในโลกของ ไอบีเอ็ม สามารถคำนวณได้ 280 TFLOPS
== BOINC Account Manager ==
BOINC Account Manager (BAM) เป็นเว็บไซต์ที่ช่วยการจัดการ สำหรับผู้ใช้ที่มีเครื่องคอมพิวเตอร์จำนวนมาก หรือเข้าร่วมโครงการหลายโครงการ รวมทั้งมีระบบ SMS เข้าโทรศัพท์มือถือแจ้งสถิติและสถานะการทำงานของคอมพิวเตอร์แต่ละเครื่อง และเหมาะสำหรับผู้ใช้ที่ไม่ชำนาญ
account manager ที่ปัจจุบันให้บริการอยู่ คือ
http://bam.boincstats.com 
http://gridrepublic.org
== อ้างอิง ==
== แหล่งข้อมูลอื่น ==
แหล่งรวมโครงการ ของ BOINC ที่ใช้ชื่อ ทีมไทย  (สถิติ)
SETI@Home: The Distributed Computing for SETI
ข่าวสารเพื่อประชาสัมพันธ์ SETI@home 
Unofficial BOINC Wiki  
distributedcomputing.info 
เว็บ The Knights who Say Ni!  ให้บริการสถิติ
เว็บ BOINCstats ให้บริการสถิติ (ปรับปรุงทุกวัน)
เว็บ BOINC Synergy  ให้บริการสถิติ (ปรับปรุงทุกวัน)
ภาพ:Setiathomeversion5point15.png|สกรีนเซฟเวอร์ของ SETI@home
ภาพ:Setiathomeversion4point45.png|ภาพหน้าจอการคำนวณ SETI@home
ภาพ:CPDN-Client.png|สกรีนเซฟเวอร์ของ ClimatePrediction.NET BBC Climate Change
ซอฟต์แวร์วิทยาศาสตร์
วงศ์ปลาเสือตอ

วงศ์ปลาเสือตอ  (Siamese tiger fishes) เป็นปลากระดูกแข็งจัดอยู่ในกลุ่มปลาที่มีก้านครีบ  ในอันดับปลากะพง (Perciformes) ใช้ชื่อวงศ์ว่า Datnioididae และมีเพียงสกุลเดียว คือ Datnioides
==ศัพทมูลวิทยา==
Datnioides มาจากคำว่า "Datnia" มาจากภาษากรีกโบราณ คือ εἶδος ‎(eîdos) หมายถึง "รูปแบบ" หรือ "ลักษณะที่เหมือนกัน" ขณะที่ชื่อสามัญในภาษาไทย คือ "ปลาเสือตอ" สันนิษฐานว่าเนื่องมาจากรูปร่างที่มีลวดลายคล้ายกับลายของเสือโคร่งหรือเสือลายพาดกลอน กอรปกับพฤติกรรมที่มักลอยตัวอยู่นิ่ง ๆ กับตอไม้ใต้น้ำ
==ลักษณะ==
เป็นปลาที่ปากยาว จะงอยปากสามารถยืดได้ เป็นปลากินเนื้อ ครีบหลังแบ่งเป็น 2 ตอน ตอนแรกเป็นก้านครีบแข็งเป็นเงี่ยง 13 ชิ้น ตอนหลังเป็นครีบอ่อน ก้านครีบเดี่ยวก้านที่ 2 ของครีบก้นยาวกว่าก้านครีบเดี่ยวก้านที่ 1 และ 3 ขอบกระดูกแก้มชิ้นกลางเป็นฟันจักแบบฟันเลื่อยชิ้นเล็ก ๆ เกล็ดเป็นแบบสาก เมื่อลูบแล้วจะรู้สึกหยาบ เกล็ดข้างเส้นข้างลำตัวมีมากกว่า 50 แถว
พบกระจายพันธุ์อยู่ทั่วไปในภูมิภาคเอเชียใต้จนถึงเอเชียตะวันออกเฉียงใต้ พบได้ทั้งในน้ำจืด, น้ำกร่อย และน้ำเค็ม
มีลักษณะโดยรวมคือ มีปากยาว ยืดหดได้ สีลำตัวเป็นสีเหลืองหรือส้ม  มีลายพาดตามลำตัว 6–8 เส้น  ขนาดเล็กใหญ่และจำนวนต่างไปตามแต่ชนิด และถิ่นที่อยู่อาศัย มีพฤติกรรมชอบลอยตัวอยู่นิ่ง ๆ ใต้น้ำ  โดยส่วนหัวทิ่มลงเล็กน้อย  กินสัตว์น้ำและแมลงเป็นอาหาร โดยวิธีการฉกงับอย่างรวดเร็ว
เป็นปลาที่มีเนื้อรสชาติอร่อย  แต่ปัจจุบันนี้ใกล้สูญพันธุ์  เนื่องจากการถูกจับเป็นจำนวนมาก และสภาพแวดล้อมที่เปลี่ยนไป และนิยมเลี้ยงเป็นปลาสวยงามที่ราคาสูงด้วย
เดิมปลาในวงศ์นี้เคยถูกจัดให้อยู่ในวงศ์ Coiidae และ Lobotidae แต่ปัจจุบันได้มีการศึกษาเพิ่มเติมพบว่ามีความแตกต่างกัน จึงแยกออกมาเป็นวงศ์ต่างหาก 
== การจำแนก ==
ปลาเสือตอปาปัวนิวกินี (Datnioides campbelli) ขนาดลำตัวโตเต็มที่ประมาณ 36 เซนติเมตร พบในแหล่งน้ำบริเวณชายฝั่งในนิวกินีมีซี่เหงือกน้อยกว่า ปลาชนิดอื่นๆ ในสกุลเดียวกัน และมีแถบลายที่ไม่ชัดเจน มีแถบขนาดเล็กแทรกระหว่าง แถบที่ 3 ขนาดใหญ่กลางลำตัว และแถบที่ 4 สีค่อนไปทางสีเงิน น้ำตาล จนไปถึงเหลืองอ่อน ๆ เกล็ดมีขนาดใหญ่และหยาบ พบได้ในแหล่งน้ำกร่อยปากแม่น้ำ บึงใกล้ชายฝั่งเหนือระดับน้ำขึ้นน้ำลงแถบเกาะปาปัวนิวกีนี ประเทศอินโดนีเซีย
ปลาเสือตออินโดนีเซีย (Datnioides microlepis) ขนาดลำตัวประมาณ 40 เซนติเมตร มีลักษณะใกล้เคียงกับปลาเสือตอลายใหญ่ แต่มีสีสันลำตัวและลายที่ไม่สดใสเท่า  พบในอินโดนีเซีย
ปลากะพงลาย (Datnioides polota)   ขนาดลำตัวประมาณ 30 เซนติเมตร สีลำตัวออกขาวเหลือบเงิน เส้นลายมีขนาดเรียวเล็กที่สุด พบในบริเวณน้ำกร่อย ปากแม่น้ำ ตั้งแต่อินเดียจนถึงปาปัวนิวกินี
ปลาเสือตอลายใหญ่ (Datnioides pulcher) มีขนาดลำตัวที่ใหญ่ที่สุด มีลายแถบดำขนาดใหญ่ 5–6 เส้น หรือ 7 เส้น มีสีสันที่สดและสวยที่สุด พบในประเทศไทย, กัมพูชา และเวียดนาม มีสถานภาพใกล้สูญพันธุ์ในธรรมชาติ
ปลาเสือตอลายเล็ก (Datnioides undecimradiatus) ขนาดลำตัวประมาณ 30 เซนติเมตร สีออกขาว ลายมีเส้นเล็ก เกล็ดมีขนาดใหญ่กว่าปลาเสือตอลายใหญ่ พบเฉพาะในแม่น้ำโขงและลำน้ำสาขา
== อ้างอิง ==
== แหล่งข้อมูลอื่น ==
Datnioididae
 
ปลาน้ำจืด
ปลาน้ำกร่อย
ปลาน้ำเค็ม
ฟิสิกส์โอลิมปิกระหว่างประเทศ

การแข่งขันฟิสิกส์โอลิมปิกระหว่างประเทศ (International Physics Olympiad - IPhO) เป็นการแข่งขันเกี่ยวกับวิชาฟิสิกส์ประจำปี เป็นหนึ่งในการแข่งขันโอลิมปิกวิชาการสำหรับนักเรียนมัธยมศึกษา
ผู้เข้าแข่งขันแบ่งเป็นทีมตามประเทศ ประเทศละไม่เกิน 5 คน การแข่งขันจะเป็นการแข่งขันประเภทบุคคล ประกอบด้วยภาคทฤษฎีและภาคปฏิบัติ โดยภาคทฤษฏีจะมีเวลาให้ 5 ชั่วโมงในการทำข้อสอบ 3 ข้อใหญ่ โดยอาจแบ่งเป็นข้อย่อยๆ อีกได้ ส่วนภาคปฏิบัตินั้นผู้แข่งขันจะต้องออกแบบการทดลอง ทำการทดลองด้วยอุปกรณ์ที่กำหนดให้มา บันทึกผลการทดลอง และวิเคราะห์ผลการทดลองเพื่อตอบคำถามในข้อสอบภายในเวลาห้าชั่วโมงเช่นเดียวกัน สัดส่วนคะแนนระหว่างภาคทฤษฎีและปฏิบัติคือ 30:20
การแข่งขันฟิสิกส์
โอลิมปิกวิชาการ
สัมผัสที่หก

สัมผัสที่หก (Sixth Sense หรือ Extrasensory perception; ตัวย่อ: ESP) เป็นความสามารถพิเศษเฉพาะบุคคลที่ยังไม่มีข้อพิสูจน์แน่ชัด แต่จะหมายถึง บุคคลที่สามารถรับรู้ข้อมูลเหนือจากสัมผัสปกติทั้งห้า คือ การมองเห็น การได้ยิน การได้กลิ่น การรับรส และการสัมผัส ส่วนใหญ่ จะหมายถึงการ ติดต่อกับวิญญาณของคนตาย หรือ การรับรู้ข้อมูลอนาคต
==อ้างอิง==
== ดูเพิ่ม ==
ซิกซ์เซ้นส์...สัมผัสสยอง
สิ่งเหนือธรรมชาติ
ประสาทสัมผัส
วิทยาศาสตร์เทียม
ปลาเสือตอลายเล็ก

ปลาเสือตอลายเล็ก (Northeastern siamese tigerfish) ปลาน้ำจืดชนิดหนึ่ง มีชื่อวิทยาศาสตร์ว่า  Datnioides undecimradiatus    อยู่ในวงศ์ปลาเสือตอ (Datnioididae)
== ลักษณะ ==
มีรูปร่างคล้ายและพฤติกรรมคล้ายปลาเสือตอลายใหญ่ (D. pulcher) ซึ่งอยู่ในสกุลเดียวกัน  แต่ว่ามีรูปร่างที่เล็กกว่า หัวมีส่วนลาดกว่า มีลายเส้นที่เล็กกว่ามาก เกล็ดมีขนาดใหญ่กว่า พื้นลำตัวค่อนข้างไปทางสีเหลืองอ่อนหรือขาว  ขนาดโตเต็มที่ประมาณ 30 เซนติเมตร
== การกระจายพันธุ์ ==
พบในแม่น้ำโขงและสาขา ใช้บริโภคในท้องถิ่น แต่ปัจจุบันพบน้อยลง มีแนวโน้มว่าใกล้สูญพันธุ์ในอนาคต และนิยมเลี้ยงเป็นปลาสวยงามด้วย
==สถานภาพ==
ปัจจุบัน ปลาเสือตอลายเล็กที่ซื้อขายกันในตลาดปลาสวยงาม ยังเป็นปลาที่ได้จากการจับจากแหล่งน้ำธรรมชาติ เช่น แม่น้ำโขง, แม่น้ำมูล โดยปริมาณการจับในแต่ละปีประมาณ 300,000 ตัว ในช่วงเดือนเมษายน ซึ่งเป็นฤดูแล้ง น้ำในแม่น้ำและตามเขื่อนมีน้อย จะเป็นช่วงที่จับได้ง่ายที่สุด โดยวิธีการดำลงไปจับถึงใต้น้ำ วันหนึ่งจะจับได้กันคนละประมาณ 300-400 ตัว ส่วนในช่วงเดือนพฤศจิกายน-ธันวาคม ปลาเสือตอลายเล็กในเขตจังหวัดเลย, นครพนม, มุกดาหาร, หนองคาย และอุบลราชธานี จะมีไข่มาก กรมประมงจึงได้ไปติดต่อขอซื้อจากการงม และปลาติดข่าย เพื่อให้ได้ไข่ในท้องมาขยายพันธุ์ ซึ่งปัจจุบันกรมประมงกำลังศึกษาเพาะขยายพันธุ์อยู่  โดยสามารถปรับสภาพพ่อแม่พันธุ์ให้กินอาหารเม็ด วางไข่และผสมได้แล้ว แต่ยังไม่ถึงขั้นสามารถถ่ายทอดออกมาเผยแพร่เป็นองค์ความรู้ได้ เนื่องจากลูกปลาวัยอ่อน อายุ 2–3 วัน ยังมีอัตรารอดที่ต่ำเพียงแค่ร้อยละ 30
== ชื่อเรียกอื่น ==
มีชื่อเรียกในภาษาอีสานว่า "ปลาเสือลายน้อย"
== อ้างอิง ==
== แหล่งข้อมูลอื่น ==
รูปและข้อมูลเสือตอลายเล็ก
ปลาที่พบในประเทศไทย
ปลาน้ำจืด
ปลาตู้
ลายเล็ก
ปลาที่พบในลุ่มแม่น้ำโขง
เปนชู้กับผี

เปนชู้กับผี เป็นภาพยนตร์แนวสยองขวัญ ออกฉายในปี พ.ศ. 2549 ผลงานการกำกับภาพยนตร์เรื่องที่ 3 ของวิศิษฏ์ ศาสนเที่ยง และเป็นผลงานเรื่องแรกซึ่งวิศิษฏ์ให้ผู้อื่นเป็นผู้เขียนบทภาพยนตร์ให้ นั่นคือ ก้องเกียรติ โขมศิริ หนึ่งใน "โรนินทีม" ซึ่งกำกับภาพยนตร์เรื่อง "ลองของ"
== เนื้อเรื่องย่อ ==
สยามประเทศ ปี พ.ศ. 2477 นวลจัน สาวตั้งครรภ์เดินทางเพื่อตามหาสามีที่หายตัวไปของเธอ เธอได้ขอเข้าพักอาศัยในคฤหาสน์ของแม่ม่าย ชื่อว่า รัญจวน นอกจากเธอแล้ว ผู้คนในคฤหาสน์ยังมีแม่บ้านใหญ่ซึ่งสวมชุดดำปิดคอตลอดเวลา เธอเป็นผู้คอยดูแลคฤหาสน์ชื่อ สมจิตต์และสาวใช้ชื่อ ช้อยซึ่งเป็นผู้ที่คอยช่วยเหลือนวลจัน ในไม่ช้า นวลจันก็ค้นพบว่าในคฤหาสน์มีเรื่องราวอันน่ากลัวซุกซ่อนอยู่ รวมถึงความไม่ชอบมาพากลของบรรดาผู้พักอาศัยในคฤหาสน์แห่งนี้
== นักแสดง ==
ศิรพันธ์ วัฒนจินดา เป็น นวลจัน
สุพรทิพย์ ช่วงรังษี เป็น รัญจวน
ทัศน์วรรณ เสนีย์วงศ์(ขึ้นเครดิตชื่อว่า ทัศวรรณ (ไม่มี น หนู ทัณฑาต) เสนีย์วงศ์ (ไม่มี ณ อยุธยา)) เป็น สมจิตต์
วิสาข์ คงคา เป็น ช้อย
ศรุต วิจิตรานนท์ เป็น คุณชอบ
เรียมคำ แสนอินทร์ เป็น ยายเอิบ
ชนม์นิภา บุญกุศล เป็น ผีเด็ก
== ประวัติ ==
เดิมที วิศิษฏ์สร้างหนังเรื่องนี้ตามคำขอของผู้บริหารบริษัท ไฟว์สตาร์ ซึ่งเป็นผู้อำนวยการสร้างผู้มีพระคุณ นั่นคือ เจริญ เอี่ยมพึ่งพร ภาพยนตร์เรื่องนี้มีความแตกต่างที่สำคัญจากผลงาน 2 เรื่องก่อน คือ ฟ้าทะลายโจร และหมานคร ของวิศิษฏ์ คืองานด้านภาพซึ่งไม่ได้ใช้สีฉูดฉาดตามอย่างหนังไทยสมัยก่อน แต่โดยรวมสำหรับ "เปนชู้กับผี" วิศิษฏ์ยังได้แรงบันดาลใจจากวัฒนธรรมไทยสมัยก่อนเหมือนเดิม วิศิษฏ์กล่าวว่าเขาตั้งใจมอบความดีของหนังเรื่องนี้แด่ ครูเหม เวชกร ศิลปินผู้เป็นปูชนียบุคคลในวงการศิลปะเมืองไทย นอกเหนือจากพล็อตเรื่องซึ่งว่าด้วยความผูกพันระหว่างผีกับคนตามอย่างชุดเรื่องสั้นผีราคาสิบสตางค์อันเป็นที่รู้จักกันดีซึ่งท่านเป็นผู้ประพันธ์ขึ้นแล้ว วิศิษฏ์ยังอ้างอิงการถ่ายภาพและจัดแสงอย่างเข้มงวดตามแบบภาพประกอบเรื่องสั้นชุดเดียวกันนี้ซึ่งวาดโดยท่านเองอีกด้วย
== เพลงประกอบ ==
ภาพยนตร์ใช้เพลงเก่า "สิ้นรักสิ้นสุข" ของวงสุนทราภรณ์ เป็นเพลงประกอบหลัก ขับร้องโดย นรีกระจ่าง คันธมาส และได้รางวัลเพลงนำภาพยนตร์ยอดเยี่ยม  รางวัลพระราชทานพระสุรัสวดี ครั้งที่ 28 ประจำปี พ.ศ. 2549
== รายได้และการตอบรับ ==
จนถึงปี 2549 นี้ "เปนชู้กับผี" เป็นภาพยนตร์ที่ทำรายได้ในประเทศไทยดีที่สุดของวิศิษฏ์ นับตั้งแต่เขาเริ่มกำกับหนังมา หนังทำรายได้ไปประมาณ 20 ล้านบาท และคำวิจารณ์ที่มีต่อหนังส่วนใหญ่ก็เป็นไปในทางบวก นอกจากนั้น หนังยังได้รับการจัดซื้อไปฉายในต่างประเทศอีกด้วย
== อ้างอิง ==
เปนชู้กับผี (The Unseeable) 
เปนชู้กับผี (2006) ที่ สยามโซน.คอม
ปเปนชู้กับผึ
ป
ป
ป
ภาพยนตร์ผี
บันทึกสถิติโลกกินเนสส์

บันทึกสถิติโลกกินเนสส์ (Guinness World Records) เป็นหนังสืออ้างอิงของสหราชอาณาจักรที่ตีพิมพ์เป็นประจำทุกปี โดยบันทึกสถิติโลกทั้งด้านความสำเร็จของมนุษย์และความสุดโต่งของธรรมชาติ ก่อตั้งโดยเซอร์ ฮิว บีเวอร์ ร่วมกับสองพี่น้องฝาแฝด นอร์ริส และรอสส์ แม็กเวิร์ตเตอร์ ณ ฟลีตสตรีต ลอนดอน ในเดือนสิงหาคม 1955
ฉบับตีพิมพ์ครั้งแรกติดอันดับหนังสือขายดีของสหราชอาณาจักรในวันคริสต์มาสเมื่อปี 1955 ในปีต่อมาหนังสือได้เปิดตัวในต่างประเทศ และในปี 2022 เป็นฉบับครบรอบปีที่ 67 ของหนังสือ มีการตีพิมพ์ใน 100 ประเทศและแปลเป็นภาษาต่าง ๆ กว่า 23 ภาษา นอกจากนี้ยังมีการเก็บรักษาข้อมูลกว่า 53,000 บันทึกบนฐานข้อมูลด้วย
== อ้างอิง ==
== แหล่งข้อมูลอื่น ==
หนังสือ
สถิติโลก
ฟาร์มจระเข้

ฟาร์มจระเข้ เป็นที่เลี้ยงจระเข้ในเชิงเศรษฐกิจ โดยสร้างรายได้จากการขายเนื้อและหนังจระเข้ บางฟาร์มก็มีการแสดงโชว์การจับจระเข้ด้วย หรือบางฟาร์มก็ทำรวมกับสวนสัตว์
ฟาร์มจระเข้
สถานที่ท่องเที่ยว
การเลี้ยงสัตว์เศรษฐกิจ
เฉาก๊วย

เฉาก๊วย (草餜, 草粿) เป็นของหวานที่มีส่วนประกอบหลักมาจากพืชชนิดหนึ่งในตระกูลเดียวกับใบสะระแหน่ เป็นอาหารหวานชนิดหนึ่ง ซึ่งแพร่หลายในประเทศจีน จนถึงเอเชียตะวันออกเฉียงใต้ เป็นที่รู้จักกันดีในฐานะที่เป็นทั้งในของหวาน และเครื่องดื่มเพื่อสุขภาพ  สำหรับในประเทศไทยนั้น ถือว่าเป็นอาหารหวานระดับพื้นบ้าน เนื่องจากมีการจำหน่ายทั่วไปในชุมชนเมืองทั่วประเทศ เฉาก๊วยมีฤทธิ์เย็น แก้ร้อนใน กระหายน้ำ ส่วนมากมักจะใส่ลงในเครื่องดื่ม ที่หวาน เช่น น้ำกระเจี๊ยบ น้ำแดง เป็นต้น
== กรรมวิธี ==

เฉาก๊วย เป็นผลผลิตต่อเนื่องจากการแปรรูปต้นเฉาก๊วย ซึ่งเป็นพืชในวงศ์ Lamiaceae (วงศ์มิ้นท์) วงศ์เดียวกับ สะระแหน่ กะเพรา โหระพา แมงลัก และ ยี่หร่า
วิธีทำเฉาก๊วยอย่างง่าย ๆ คือ นำต้นเฉาก๊วยแห้งมาต้ม จนยางไม้และเพกทินละลายออกมาได้น้ำสีน้ำตาลดำ เรียกว่า ชาเฉาก๊วย จากนั้นก็กรองเอาแต่น้ำ แล้วนำไปผสมกับแป้งพืช เพื่อให้เฉาก๊วยคงตัวเป็นเจลลี่ ซึ่งส่วนประกอบนั้น แต่ละเจ้าจะมีสูตรของตนเอง วิธีที่เป็นต้นตำรับโบราณนั้น นิยมผสมกับแป้งท้าวยายม่อม  และแป้งมันสำปะหลัง อัตราส่วนตามความเหมาะสม โดยแป้งมันจะทำให้เนื้อเฉาก๊วยนิ่ม (ใส่มากจะเหลว) ส่วนแป้งท้าวยายม่อมจะให้เนื้อเฉาก๊วยคงรูปได้นาน อาจปรับปรุงโดยใส่แป้งข้าวเจ้าเพื่อให้แข็งตัวขึ้น หรือเพิ่มแป้งข้าวเหนียวให้มีความหนุบหนับ หรือใส่ส่วนผสมอื่น ๆ ก็ได้ ปัจจุบัน มีผู้ค้าบางรายใส่สีผสมอาหารให้สีดำเข้มบ้าง ใส่วุ้น-เจลาติน เพื่อประหยัดต้นทุนก็มี
การรับประทานเฉาก๊วยแต่เดิมชาวจีนจะกินกับน้ำตาลทรายแดง โดยเอามาคลุกกับน้ำตาลให้เข้ากัน คนไทยนำมาดัดแปลงโดยหั่นเป็นชิ้น ๆ ใส่ในน้ำเชื่อมและน้ำแข็ง กินกับข้าวโพด ลูกชิด หรือลูกตาลเชื่อมก็ได้
==ที่มาของคำว่าเฉาก๊วย==
มาจากคำว่า เฉาก๊วย ในภาษาแต้จิ๋ว (草餜) แต่มักนิยมเขียนคำว่า 粿 มากกว่า (草粿) หมายถึงขนมหญ้า เพราะทำมาจากหญ้าเฉาก๊วย ระวังสับสนกับต้นเฉากว่อในจีนซึ่งใช้ตัวเขียนเดียวกัน
== สรรพคุณ ==
เช่นเดียวกับพืชอื่น ๆ ในวงศ์มิ้นท์ เฉาก๊วยมีสรรพคุณแก้ร้อนในกระหายน้ำ แต่เนื่องจากมีระดับของน้ำมันหอมระเหย และสารออกฤทธิ์ ในระดับที่ต่ำกว่าตระกูลกะเพราเป็นอย่างมาก จึงส่งผลให้เฉาก๊วยไม่มีฤทธิ์ขับลม หรือบรรเทาปวด เหมือนดังที่มีในพืชตระกูลกะเพรา-โหระพา
== อ้างอิง ==
อาหารว่าง
ขนมของชาวจีน
ของหวานมาเลเซีย
ของหวานอินโดนีเซีย
อาหารกัมพูชา
อาหารไต้หวัน
อาหารบรูไน
อาหารมอริเชียส
อาหารฟิลิปปินส์
อาหารเวียดนาม
อาหารสิงคโปร์
คำและวลีภาษาแต้จิ๋ว
ออดิโอสเลฟ

ออดิโอสเลฟ (Audioslave) เป็นวงฮาร์ดร็อกซุปเปอร์กรุ๊ปที่เกิดจากการรวมตัวของ 3 สมาชิกหลักวงเรจอะเกนสต์เดอะแมชชีน ได้แก่ ทอม โมเรลโล (กีต้าร์), ทิม คอมเมอร์ฟอร์ด (เบส) และแบรด วิลก์ (กลอง) ร่วมด้วยคริส คอร์เนลล์ นักร้องนำวงซาวด์การ์เดน
หลังจากออดิโอสเลฟออกผลงานอัลบั้มที่ประสบความสำเร็จทั้ง 3 ชุด พวกเขาได้รับการเสนอชื่อเข้าชิงรางวัลแกรมมี่ 3 ครั้ง และถือเป็นวงอเมริกันร็อกวงแรกที่ได้แสดงคอนเสิร์ตเปิดโล่งในคิวบา คอร์เนลล์พูดไว้เมื่อเดือนกุมภาพันธ์ 2007 ว่า "เขาออกจากวงโดยการถาวร เนื่องจากความขัดแย้งของปัญหาส่วนตัวที่แก้ไขไม่ได้ และความแตกต่างทางด้านแนวเพลง" ด้านทั้ง 3 คนที่เหลือก็ยุ่งกับการกลับมารวมตัวใหม่ของวงเรจอะเกนสต์เดอะแมชชีน โมเรลโลและคอร์เนลล์ออกผลงานเดี่ยวในปี 2007 ทำให้ออดิโอสเลฟแยกวงอย่างเป็นทางการ ต่อมาในเดือนมกราคม 2017 ออดิโอสเลฟประกาศรวมตัวอีกครั้ง แต่ในอีกสี่เดือนต่อมา คริส คอร์เนลล์ นักร้องนำของวงเสียชีวิต
== ผลงานอัลบั้ม ==
Audioslave (2002)
Out of Exile (2005)
Revelations (2006)
== อ้างอิง ==
กลุ่มดนตรีออลเทอร์นาทิฟร็อกสัญชาติอเมริกัน
กลุ่มดนตรีฮาร์ดร็อกสัญชาติอเมริกัน
กลุ่มดนตรีที่ก่อตั้งในปี พ.ศ. 2543
ฟรานซ์ เฟอร์ดินานด์

ฟรานซ์ เฟอร์ดินานด์ (Franz Ferdinand) เป็นวงอาร์ตร็อกจากกลาสโกว์ สก็อตแลนด์ ตั้งชื่อตามอาร์คดยุคชาวออสโตร-ฮังการ์เรียนที่ถูกลอบปลงพระชนม์จนเป็นชนวนของสงครามโลกครั้งที่หนึ่ง
== ประวัติ ==
ฟรานซ์ เฟอร์ดินานด์ เริ่มฟอร์มวงกันในช่วงปลายปี 2001 แม้สมาชิกส่วนใหญ่จะไม่ได้มีฝีมือเก่งฉกาจในทางดนตรี แต่พวกเขาก็มีจุดหมายร่วมกันก็คือ “ต้องทำเพลงที่สาว ๆ ฟังแล้วอยากเต้นรำตามไปด้วย” ในระยะแรก พวกเขาใช้โกดังเก่าเป็นสถานที่ซ้อมดนตรีและจัดปาร์ตี้ รวมทั้งฝึกฝีมือในการแสดงสดจนกลายเป็นที่กล่าวขวัญ และสร้างชื่อเสียงให้กับวงได้เป็นอย่างดี จนอาจจะดีเกินไปด้วยซ้ำเมื่อสมาชิกของวงถูกจับในข้อหาเปิดสถานเริงรมย์โดยไม่ได้รับอนุญาต หลังจากชดใช้ความผิดเป็นที่เรียบร้อย สมาชิกในวงก็ตัดสินใจที่จำทำอะไรที่เป็นเรื่องเป็นราวมากกว่าเดิม ในที่สุดพวกเขาก็ได้เซ็นสัญญากับสังกัดอินดี้ Domino Records ออกซิงเกิลแรกคือ ‘Darts Of Pressure’ (2003)
อัลบั้มแรก “Franz Ferdinand” ชื่อเดียวกับวงคือผลงานดนตรีที่เต็มไปด้วยเพลงร็อกสนุก ๆ ที่มาพร้อมกับท่วงทำนองติดหู และชวนขยับแข้งขยับขา ซึ่งก็สามารถคว้าอันดับ 3 UK Album Chart มาได้อย่างเหลือเชื่อ เช่นเดียวกับ “Take Me Out” ซึ่งถูกตัดเป็นซิงเกิ้ลแรก และสามารถคว้าอันดับ 3 UK Single Chart  ‘Take Me Out’ มีมิวสิกวิดีโอสุดเท่ห์ที่ทำให้เพลงนี้ได้รับรางวัล Breakthrough Of The Year จากเวที เอ็มทีวี วิดีโอ มิวสิก อวอร์ดส (2004) อัลบั้มแรกขายไปมากกว่า 3 ล้านก๊อปปี้ และชื่อเสียงของฟรานซ์ เฟอร์ดินานด์ ก็เริ่มหอมหวนมากขึ้นเรื่อย ๆ เมื่อพวกเขากวาดรางวัลจากทุกเวที ไม่ว่าจะเป็น Mercury Music Prize, Brits Awards, เอ็มทีวี วิดีโอ มิวสิก อวอร์ดส, NME Awards และ Ivor Novello Awards
อัลบั้มชุดที่สองชุดนี้มีชื่อว่า ‘You Could Have It So Much Better’ ได้ Rich Costey ทำหน้าที่โปรดิวเซอร์เช่นเดียวกับอัลบั้มแรก อัลบั้มชุดนี้บันทึกเสียงจนเสร็จสมบูรณ์ที่ Avatar Studios ในนิวยอร์กเมื่อเดือนมิถุนายน 2005 มีซิงเกิ้ลแรกคือ ‘Do You Want To’
== สมาชิกปัจจุบัน ==
Alex Kapranos – ร้องนำ, กีตาร์ (2002–ปัจจุบัน)
Bob Hardy – กีตาร์เบส (2002–ปัจจุบัน)
Julian Corrie – คีย์บอร์ด, ซินธิไซเซอร์ (2017–ปัจจุบัน)
Dino Bardot – กีตาร์ (2017–ปัจจุบัน)
Audrey Tait – กลองชุด (2021–ปัจจุบัน)
== ผลงานอัลบั้ม ==
Franz Ferdinand (2004)
You Could Have It So Much Better (2005)
Tonight: Franz Ferdinand (2009)
Right Thoughts, Right Words, Right Action (2013)
Always Ascending (2018)
== แหล่งข้อมูลอื่น ==
กลุ่มดนตรีอินดี้ร็อกสหราชอาณาจักร
กลุ่มดนตรีจากกลาสโกว์
กลุ่มดนตรีที่ก่อตั้งในปี พ.ศ. 2545
กีฬาแหลมทอง 1959

กีฬาแหลมทอง 1959 (1959 Southeast Asian Peninsular Games) เป็นการแข่งขันกีฬาแหลมทองครั้งแรกและเป็นรอบปฐมฤกษ์ของมหกรรมกีฬาสองปีครั้งสำหรับนักกีฬาในเอเชียตะวันออกเฉียงใต้ ซึ่งบริหารโดยสหพันธ์กีฬาแหลมทอง โดยจัดขึ้นที่กรุงเทพ ประเทศไทยในวันที่ 12 ถึง 17 ธันวาคม พ.ศ. 2502 มีกีฬาแข่งขันถึง 12 กีฬา แต่ประเทศกัมพูชา หนึ่งในหกประเทศผู้ก่อตั้งสหพันธ์กีฬาแหลมทอง ไม่ได้เข้าร่วมการแข่งขันรอบปฐมฤกษ์
== การแข่งขัน ==
=== พิธีเปิด ===
วันที่ 12 ธันวาคม มีพิธีเปิดการแข่งขันกีฬาแหลมทองครั้งแรกของประเทศไทย โดยพระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินมาทรงเป็นประธานในพิธีเปิดการแข่งขัน
===ชาติที่เข้าร่วม===
ในเวลานั้น สิงคโปร์ยังเป็นอาณานิคมปกครองตนเองของบริติช
พม่า
ลาว
สิงคโปร์
(เจ้าภาพ)
===ชนิดกีฬา===
== สรุปเหรียญการแข่งขัน ==
== อ้างอิง ==
History of the SEA Games 
Summary 1959 
กีฬาแหลมทอง
กีฬาแหลมทองในประเทศไทย
พ.ศ. 2504
ห
ห
กีฬาแหลมทอง 1961

กีฬาแหลมทอง 1961 ถือได้ว่าเป็นการจัดการแข่งขันซีเกมส์ ครั้งที่ 2 โดยมีย่างกุ้ง ประเทศพม่า เป็นเจ้าภาพ ซึ่งจัดการแข่งขันตั้งแต่ 11 ถึง 16 ธันวาคม พ.ศ. 2504
== สนามแข่งขัน ==
สนามกีฬานายพลออง ซาน (สนามกีฬาหลัก)
== การแข่งขัน ==
===ชาติที่เข้าร่วม===
ในเวลานั้นสิงคโปร์ยังเป็นอาณานิคมปกครองตนเองของบริติช
(เจ้าภาพ)
===ชนิดกีฬา===
== สรุปเหรียญการแข่งขัน ==
== อ้างอิง ==
พ.ศ. 2504
กีฬาแหลมทอง
กีฬาแหลมทอง 1965

กีฬาแหลมทอง 1965 ถือได้ว่าเป็นการจัดการแข่งขันกีฬาซีเกมส์ ครั้งที่ 3 โดยมีกัวลาลัมเปอร์ ประเทศมาเลเซีย เป็นเจ้าภาพ ซึ่งจัดการแข่งขันตั้งแต่ 14 - 21 ธันวาคม พ.ศ. 2508
การแข่งขันครั้งนี้ ที่ประเทศมาเลเซีย มีประเทศที่เข้าร่วมการแข่งขัน 7 ประเทศ และการแข่งขันกีฬา 14 ชนิด มีนักกีฬาเข้าร่วมการแข่งขันทั้งหมด 963 คน เจ้าเหรียญทอง คือ ไทย อันดับสอง คือ มาเลเซีย อันดับสาม คือ สิงคโปร์
== สนามแข่งขัน ==
สนามกีฬาแห่งชาติเมอร์เดกา (สนามกีฬาหลัก)
== การแข่งขัน ==
===ชาติที่เข้าร่วม===
(135)
(40)
(20)
(เจ้าภาพ) (189)
(114)
(121)
(186)
===ชนิดกีฬา===
== สรุปเหรียญการแข่งขัน ==
== อ้างอิง ==
พ.ศ. 2508
กีฬาแหลมทอง
กีฬาแหลมทอง 1967

กีฬาแหลมทอง 1967 เป็นการจัดการแข่งขันกีฬาซีเกมส์ ครั้งที่ 4 โดยมีกรุงเทพมหานคร เป็นเจ้าภาพ ซึ่งจัดการแข่งขันตั้งแต่ 9 ถึง 16 ธันวาคม พ.ศ. 2510 นับเป็นการจัดการแข่งขันกีฬาแหลมทอง (ซีเกมส์) ครั้งที่ 2 ของประเทศไทย ประเทศที่ได้เหรียญมากที่สุดคือประเทศไทย รองลงมาคือสิงคโปร์ และมาเลเซีย
กีฬาแหลมทองครั้งนี้ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงเข้าร่วมในการแข่งขันด้วย โดยวันที่ 16 ธันวาคม พ.ศ. 2510 ทรงรับการทูลเกล้าฯ ถวายเหรียญทองจากการแข่งขันเรือใบประเภทโอเค และเป็นเรือใบที่ทรงต่อเอง ภายหลังคณะรัฐมนตรีจึงมีมติเห็นชอบกำหนดให้วันที่ 16 ธันวาคมของทุกปี เป็นวันกีฬาแห่งชาติ
== สนามแข่งขัน ==
สนามศุภชลาศัย (สนามกีฬาหลัก)
ศูนย์กีฬาหัวหมาก
== การแข่งขัน ==
===ชาติที่เข้าร่วม===
(เจ้าภาพ)
=== ชนิดกีฬา ===
== สรุปเหรียญการแข่งขัน ==
== การออกอากาศ ==
สถานีโทรทัศน์ไทยทีวีช่อง 4, สถานีวิทยุโทรทัศน์กองทัพบกช่อง 7
== อ้างอิง ==
พ.ศ. 2510
กีฬาแหลมทอง
กีฬาแหลมทองในประเทศไทย
ห
ห
กีฬาแหลมทอง 1969

กีฬาแหลมทอง 1969 ถือได้ว่าเป็นการจัดการแข่งขันกีฬาซีเกมส์ ครั้งที่ 5 โดยมีย่างกุ้ง ประเทศพม่า เป็นเจ้าภาพ ซึ่งจัดการแข่งขันตั้งแต่ 9 ถึง 16 ธันวาคม พ.ศ. 2512 นับเป็นการจัดการแข่งขันกีฬาแหลมทอง (ซีเกมส์) ครั้งที่ 2 ของประเทศพม่า หลังจากการจัดงานครั้งที่ 5 ประเทศพม่ายกเลิกการเป็นเจ้าภาพในเกมถัดไปเนื่องจากปัญหาทางการเงิน
== สนามแข่งขัน ==
สนามกีฬานายพลออง ซาน (สนามกีฬาหลัก)
== การแข่งขัน ==
===ชาติที่เข้าร่วม===
(เจ้าภาพ)
===ชนิดกีฬา===
== สรุปเหรียญการแข่งขัน ==
== อ้างอิง ==
พ.ศ. 2512
กีฬาแหลมทอง
กีฬาแหลมทอง 1971

กีฬาแหลมทอง 1971 ถือได้ว่าเป็นการจัดการแข่งขันกีฬาซีเกมส์ ครั้งที่ 6 โดยมีกัวลาลัมเปอร์ ประเทศมาเลเซีย เป็นเจ้าภาพ ซึ่งจัดการแข่งขันตั้งแต่ 6 ถึง 13 ธันวาคม พ.ศ. 2514 นับเป็นการจัดการแข่งขันกีฬาแหลมทอง (ซีเกมส์) ครั้งที่ 2 ของประเทศมาเลเซีย
== สนามแข่งขัน ==
สนามกีฬาแห่งชาติเมอร์เดกา (สนามกีฬาหลัก)
== การแข่งขัน ==
===ชาติที่เข้าร่วม===
===ชนิดกีฬา===
== สรุปเหรียญการแข่งขัน ==
==อ้างอิง==
พ.ศ. 2514
กีฬาแหลมทอง
กีฬาแหลมทอง 1973

กีฬาแหลมทอง 1973 ถือได้ว่าเป็นการจัดการแข่งขันกีฬาซีเกมส์ ครั้งที่ 7 โดยมีประเทศสิงคโปร์เป็นเจ้าภาพ ซึ่งจัดการแข่งขันตั้งแต่ 1 ถึง 8 กันยายน พ.ศ. 2516 นี่เป็นครั้งแรกที่สิงคโปร์เป็นเจ้าภาพเกมนี้
== สนามแข่งขัน ==
สนามกีฬาแห่งชาติสิงคโปร์ (สนามกีฬาหลัก)
== การแข่งขัน ==
===ชาติที่เข้าร่วม===
(เจ้าภาพ)
=== ชนิดกีฬา ===
== สรุปเหรียญการแข่งขัน ==
== อ้างอิง ==
พ.ศ. 2516
กีฬาแหลมทอง
กีฬาแหลมทอง 1975

กีฬาแหลมทอง 1975 ถือได้ว่าเป็นการจัดการแข่งขันกีฬาซีเกมส์ ครั้งที่ 8 โดยมีกรุงเทพมหานคร เป็นเจ้าภาพ ซึ่งจัดการแข่งขันตั้งแต่ 9 ถึง 16 ธันวาคม พ.ศ. 2518 นับเป็นการจัดการแข่งขันกีฬาแหลมทอง (ซีเกมส์) ครั้งที่ 3 ของประเทศไทย และเป็นการการจัดการแข่งขันในชื่อกีฬาแหลมทอง ครั้งสุดท้าย
== สนามแข่งขัน ==
สนามศุภชลาศัย (สนามกีฬาหลัก)
ศูนย์กีฬาหัวหมาก
== การแข่งขัน ==
===ชาติที่เข้าร่วม===
(เจ้าภาพ)
===ชนิดกีฬา===
== สรุปเหรียญการแข่งขัน ==
== อ้างอิง ==
== แหล่งข้อมูลอื่น ==
พ.ศ. 2518
กีฬาแหลมทอง
กีฬาแหลมทองในประเทศไทย
ห
ห
ซีเกมส์ 1977

กีฬาซีเกมส์ 1977 ถือได้ว่าเป็นการจัดการแข่งขันกีฬาซีเกมส์ ครั้งที่ 9 โดยมีกัวลาลัมเปอร์ ประเทศมาเลเซีย เป็นเจ้าภาพ ซึ่งจัดการแข่งขันตั้งแต่ 19  ถึง 26 พฤศจิกายน พ.ศ. 2520 นับเป็นการจัดการแข่งขันกีฬาซีเกมส์ ครั้งที่ 3 ของประเทศมาเลเซีย และเป็นครั้งแรกของการแข่งขันภายใต้ชื่อซีเกมส์ โดยมีประเทศอินโดนีเซีย และ ประเทศฟิลิปปินส์ เข้าร่วมการแข่งขั้นเป็นครั้งแรกด้วย
== สนามแข่งขัน ==
สนามกีฬาแห่งชาติเมอร์เดกา (สนามกีฬาหลัก)
== การแข่งขัน ==
===ชาติที่เข้าร่วม===
ในเวลานั้น บรูไนยังเป็นรัฐในอารักขาของอังกฤษ
สีเข้ม คือชาติที่เข้าแข่งขันครั้งแรก
(เจ้าภาพ)
=== ชนิดกีฬา ===
== สรุปเหรียญการแข่งขัน ==
== อ้างอิง ==
ซีเกมส์
ซีเกมส์ 1979

กีฬาซีเกมส์ 1979 ถือได้ว่าเป็นการจัดการแข่งขันกีฬาซีเกมส์ ครั้งที่ 10 โดยมีจาการ์ตา ประเทศอินโดนีเซีย เป็นเจ้าภาพ ซึ่งจัดการแข่งขันตั้งแต่ 21 ถึง 30 กันยายน พ.ศ. 2522
== สนามแข่งขัน ==
เกลอรา บังการ์โน สเตเดียม (สนามกีฬาหลัก)
== การแข่งขัน ==
===ชาติที่เข้าร่วม===
ในเวลานั้น บรูไนยังเป็นรัฐในอารักขาของอังกฤษ
=== ชนิดกีฬา ===
== สรุปเหรียญการแข่งขัน ==
== อ้างอิง ==
== แหล่งข้อมูลอื่น ==
ซีเกมส์
ซีเกมส์ 1981

กีฬาซีเกมส์ 1981 ถือได้ว่าเป็นการจัดการแข่งขันกีฬาซีเกมส์ ครั้งที่ 11 โดยมีมะนิลา ประเทศฟิลิปปินส์ เป็นเจ้าภาพ ซึ่งจัดการแข่งขันตั้งแต่ 6 ถึง 15 ธันวาคม พ.ศ. 2524
== สนามแข่งขัน ==
ศูนย์กีฬาอนุสรณ์ไรซัล (สนามกีฬาหลัก)
== การแข่งขัน ==
===ชาติที่เข้าร่วม===
ในเวลานั้น บรูไนยังเป็นรัฐในอารักขาของอังกฤษ
=== ชนิดกีฬา ===
== สรุปเหรียญการแข่งขัน ==
== อ้างอิง ==
ซีเกมส์
กีฬาในประเทศฟิลิปปินส์ปี พ.ศ. 2524
เทศกาลกีฬาในมะนิลา
เทศกาลกีฬาในประเทศฟิลิปปินส์
ประเทศฟิลิปปินส์ในปี พ.ศ. 2524
ศุนย์กีฬาไรซัลเมโมเรียล
ซีเกมส์ 1983

กีฬาซีเกมส์ 1983 ถือได้ว่าเป็นการจัดการแข่งขันกีฬาซีเกมส์ ครั้งที่ 12 โดยมี ประเทศสิงคโปร์ เป็นเจ้าภาพ ซึ่งจัดการแข่งขันตั้งแต่ 28 พฤษภาคม ถึง 6 มิถุนายน พ.ศ. 2526 นับเป็นการจัดการแข่งขันกีฬาซีเกมส์ ครั้งที่ 2 ของประเทศสิงคโปร์
== สนามแข่งขัน ==
สนามกีฬาแห่งชาติสิงคโปร์ (สนามกีฬาหลัก)
== การแข่งขัน ==
===ชาติที่เข้าร่วม===
ในเวลานั้น บรูไนยังเป็นรัฐในอารักขาของอังกฤษ
=== ชนิดกีฬา ===
== สรุปเหรียญการแข่งขัน ==
== อ้างอิง ==
ซีเกมส์
ซีเกมส์ 1985

กีฬาซีเกมส์ 1985 ถือได้ว่าเป็นการจัดการแข่งขันกีฬาซีเกมส์ ครั้งที่ 13 โดยมี กรุงเทพมหานคร ประเทศไทย เป็นเจ้าภาพ ซึ่งจัดการแข่งขันตั้งแต่ 8 ถึง 17 ธันวาคม พ.ศ. 2528 นับเป็นการจัดการแข่งขันกีฬาซีเกมส์ ครั้งที่ 4 ของประเทศไทย
== สนามแข่งขัน ==
{|class="wikitable" style="text-align:left;"
|-
! จังหวัด
! สนามแข่งขัน
! กีฬาที่แข่ง
|-
|rowspan=16|กรุงเทพมหานคร
|colspan=2|สนามกีฬาแห่งชาติ
|-
| สนามศุภชลาศัย
| พิธีเปิด และ พิธีปิด , ใช้เป็นสนามแข่งขันกรีฑา และ ฟุตบอล
|-
| อาคารกีฬานิมิบุตร
| มวยสากลสมัครเล่น, ยิมนาสติก
|-
| อาคารจันทนยิ่งยง
| ยูโด
|-
|colspan=2|การกีฬาแห่งประเทศไทย หัวหมาก
|-
| ศูนย์กีฬาทางน้ำ
| กีฬาทางน้ำ
|-
| สนามฟุตบอล
| ยิงธนู
|-
| อินดอร์ สเตเดียม หัวหมาก
| วอลเลย์บอล, เซปักตะกร้อ
|-
| สนามยิงปืน
| ยิงปืน
|-
| ศูนย์ฝึกกีฬาเพื่อการแข่งขัน
| เทเบิลเทนนิส
|-
|  อาคารบริการสนามเทนนิส
| เทนนิส
|-
| อาคารเวลโลโดรม
| จักรยาน
|-
|colspan=2|สถานที่อื่น ๆ
|-
| ศูนย์เยาวชนกรุงเทพมหานคร (ไทย-ญี่ปุ่น) ดินแดง
| บาสเกตบอล, ฟุตบอล
|-
| จุฬาลงกรณ์มหาวิทยาลัย
| แบดมินตัน
|-
| Kai Siew Treng Hall
| ยกน้ำหนัก
|-
|rowspan=2|ชลบุรี
| อ่าวพัทยา
| เรือใบ
|-
| Star Bowl
| โบว์ลิ่ง
|}
== การแข่งขัน ==
=== ประเทศที่เข้าร่วม ===
===ชนิดกีฬา===
== สรุปเหรียญการแข่งขัน ==
== การตลาด ==
=== สัตว์นำโชค ===

เป็นแมวไทยถือคบเพลิง โดยแมสคอทตัวนี้มีชื่อว่า "วิเชียรมาศ"
===ผู้ให้การสนับสนุน===
== อ้างอิง ==
== แหล่งข้อมูลอื่น ==
Percy Seneviratne (1993) Golden Moments: the S.E.A Games 1959-1991 Dominie Press, Singapore 
History of the SEA Games
BASOC (1985) 13th SEA Games Official Report, Thailand
ซีเกมส์
ซีเกมส์ในประเทศไทย
ซ
ซ
การแข่งขันกีฬาในกรุงเทพมหานคร
การแข่งขันกีฬาในจังหวัดชลบุรี